Rikunarita-ORG/Wikinium huggingface dataset:
# Ultravioleta

|  |  |
| --- | --- |
|  | Iste articlo ye en proceso de cambio enta la ortografía oficial de Biquipedia (la *Ortografía de l'aragonés* de l'Academia Aragonesa d'a Luenga). Puez aduyar a completar este proceso revisando l'articlo, fendo-ie los cambios ortograficos necesarios y sacando dimpués ista plantilla. |

Lampa fluorescent de luz ultravrioleta. A radiación ultravrioleta no ye bisible; manimenos, muitas d'as lampas ultravrioletas emiten marguinalment parti d'a suya luz en a zona adchacent d'espectro visible, por lo que se veyen d'una color vrioleta.
L'**ultravioleta**, **radiación ultravioleta** u **luz ultravioleta** (**UV**) ye a radiación electromagnetica con una longaria d'onda menor a la luz visible y mayor a la d'os rayos X. A suya longaria d'onda va alto u baixo dende os 400 nanometros dica os 15 nanometros y presenta enerchías d'entre 3 y 124 eV. O nombre significa «mas allá d'o vrioleta» (d'o latín *ultra*), o vrioleta ye a color visible con a longaria d'onda mas curta y la d'a radiación ultravrioleta ye encara mas curta.

A radiación ultravrioleta se troba en as radiacions solars y tamién ye emesa por os arcos electricos y por bels tipos de lampas que producen luz negra. Ya que se tracta d'una radiación ionizant puet prevocar reaccions quimicas y a fluorescencia de ciertas sustancias. Iste tipo de radiación ye nocivo ta la salut, prevoca o bronceyato pero tamién pueden causar cáncers cutanios como lo melanoma, o aviellimiento prematuro d'a piel (corrucas), cremazos, cataratas, etcetera.

## Referencias
# Hidrato de carbonio

|  |  |
| --- | --- |
|  | Iste articlo ye en proceso de cambio enta la ortografía oficial de Biquipedia (la *Ortografía de l'aragonés* de l'Academia Aragonesa d'a Luenga). Puez aduyar a completar este proceso revisando l'articlo, fendo-ie los cambios ortograficos necesarios y sacando dimpués ista plantilla. |

O zucre ye un alimento rico en glucidos.
Os **hidratos de carbonio** u **glucidos** son biomoleculas organicas formatas por carbonio, hidrocheno y oxicheno. Os monomers basicos d'os glucidos son os monosacaridos, de formula empirica CnH2nOn, ye dicir (CH2O)n, por o que se creyeba que yeran atomos de carbonio unitos a moleculas d'augua, u "carbonio hidratato" d'on que se derivo lo suyo primer nombre, "hidratos de carbonio"; os dos zaguers elementos se troban en os glucidos en a mesma proporción que en l'augua, d'aquí viene o suyo nombre d'hidratos de carbonio, encara que a suya composición y as suyas propiedaz no corresponden con ista definición. Encara que dende fa tiempo se sape que ixo no ye verdat, continan emplegando-se de traza inexacta os termins d'**hidrato de carbonio** y **carbohidrato** ta designar-los (mas que mas en dietetica).

A realidat ye que os monosacaridos son formatos por una curta cadena de carbonios (de tres a siet), un d'os cuals leva un grupo carbonil y a resta grupos hidroxil (-OH) y atomos d'hidrocheno.

Os hidratos de carbonio u glucidos se pueden clasificar seguntes o numero de monomeros u unidaz moleculars que los forman. Os monosacaridos presentan un solo monomero. Os disacaridos son formaus por dos monomeros u monosacaridos, os oligosacaridos son formaus por un numero mes gran (por un regular entre tres y diez monosacaridos), y os polisacaridos (mas de diez, a sobén mils). Seguntes clasificacions cambian os limites entre ixas categorías, os disacaridos se considerarían una clase de oligosacarido y os polimeros de 20 monosacaridos s'asimilarían a los oligosacaridos.

## Monosacaridos

Os monosacaridos son polialcols con un grupo cetona u aldeído. Estos grupos pueden reaccionar con grupos alcol d'a mesma molecula y fer que a molecula prenga una forma ciclica, que será un hemicetal u un hemiacetal respectivament.

Os monosacaridos son solubles en augua, dulces y cristalizables. Os cristals de monosacaridos pueden caramelizar cuan si los escalfamos prou.

Entre os monosacaridos con 6 atomos de carbonio destacan a glucosa, a fructosa y a galactosa.

## Vinclos externos

* Se veigan as imáchens de Commons sobre **l'hidrato de carbonio**.
# Bodiello

|  |  |
| --- | --- |
|  | Iste articlo ye en proceso de cambio enta la ortografía oficial de Biquipedia (la *Ortografía de l'aragonés* de l'Academia Aragonesa d'a Luenga). Puez aduyar a completar este proceso revisando l'articlo, fendo-ie los cambios ortograficos necesarios y sacando dimpués ista plantilla. |

Diagrama con os **bodiellos** debaixo d'o estomago. Texto en anglés.
O **bodiello**, **estentino** u **estentín** ye o segmento d'o tubo dichestivo que va dende o esfincter pilorico d'o estomago dica l'ano. En a especie humana y a mes gran part d'os mamiferos consiste en dos segmentos: bodiello chicot y bodiello gordo. En os humans o bodiello chicot se subdivide en duodeno, chechún y ílion, mientres que o bodiello gordo se subdivide en ciego, colon y recto u bodiello cular.

## Denominacions

Estos organos en conchunto u individualment se gosan nombrar en plural ("os bodiellos", "os estentin(o)s"). A palabra *estentino* ya se documenta en a traducción de "*Secreto Secretorum*" acomandada por Chuan Ferrández d'Heredia:

Et dormir sobre duro Comer malas uiandas beuer muyto uino uiello beuir pobre ami(n)guar la sangre auer malos pensamentos seyr tristo la Regla de ypocras dize q(ue) si alguno pleno o enfitado entrara en vanio que aq(ue)l aura dolor delos **stentinos** et si husara con muller el uientre pleno aura aquell(l)o mesmo
Y tamién en a "*Cronica de los Conquiridors*":

dia fue tan durame(n)t garrotado con vna **cuerda de estentinos** en la fruent q(ue)
los ollos le surtieron dela cabeça et ap(re)s mandolo matar con vn grant fust
En aragonés occidental no se fa servir guaire a palabra *bodiello* por o menos actualment y fan servir variants d'a palabra *estentino*. En as zonas d'a metat oriental de l'Alto Aragón a on se conserva a palabra *bodiello* a chent considera que ye una palabra d'un rechistro mes baixo que *estentino*, y fan servir *estentín* u *estentino* quan quieren fer puyar o livel d'o suyo rechistro. Chabier Tomás Arias considera que *estentin(o)* ye un vulgarismo.

A variant *budiello* se conserva en puestos tan a lo sud-ueste como Santolaria de Galligo, (Fernando Romanos la replega con o significau de "bodiello chiquet"). L'ALEANR rechistra variants de *bodiello* como *budel* tan a lo sud como o centro d'a provincia de Teruel.

A palabra *bodiello* (d'o latín *< BOTELLU*) se pronuncia *bodillo* en muitos puestos, pero d'alcuerdo con a grafía de l'Academia de l'Aragonés s'ha d'escribir *bodiello* como totas as palabras aragonesas con sufixo -iello.

## Referencias
# Microtus agrestis

|  Microtus agrestis  |
| --- |
| Una rateta de selva (*Microtus agrestis*). |
| **Denominacions populars** |
| *rateta de selva*, *rateta de prato*, *topo de prato* |
| **Estau de conservación** |
|  Seguro (IUCN) |
| **Clasificación cientifica** |
| Reino: | Animalia |
| Filo: | Chordata |
| Clase: | Mammalia |
| Orden: | Rodentia |
| Familia: | Cricetidae |
| Subfamilia: | Arvicolinae |
| Chenero: | *Microtus* |
| Especie: |  *M. agrestis*  |
| **Descripción** |
|  Microtus agrestis  Linné, 1761 |
| **Distribución cheografica** |
| Distribución d'a rateta de selva. |

A **rateta de selva**, **rateta de prato** u **topo de prato** (nombre cientifico Microtus agrestis (Linné, 1761)) ye un mamifero d'a orden d'os Rodentia y familia Cricetidae que ye un d'os mamiferos mas comuns d'Europa, con un rango que s'extiende dende a costa atlantica dica o laco Baikal.

Ye d'arredol de 10 cm de longaria, con una coda curta, y se troban en habitats d'hierba humida, como selvas, almarchals u en as marguinas d'os ríos. Encara que fan cados una mica fundos, per un regular construyen niedos sobre lo solero. Son una important fuent de birolla pa os bobons y cualques atros depredadors, y la grandaria d'a suya población tiende a augmentar y disminuyir ciclicament. As ratetas de prato se reproducen prolificament, sobretot de verano, pero a ormino mientres tot l'anyo, mesmo baixo a nieu. As fembras producen dica siet cadillada per anyo, cadaguna con un promeyo de cuatro a seis crietas que s'esvezan dimpués d'uns catorce días.

## Referencias

## Vinclos externos

* Se veigan as imáchens de Commons sobre Microtus agrestis.
# Glis glis

|  **Glis glis**  |
| --- |
| Una mincharra blanca (*Glis glis*). |
| **Denominacions populars** |
| *mincharra blanca*, *moregol gris*, *lirón / llirón*, *rata dormillona / rata dormidera*, *musarra* |
| **Estau de conservación** |
|  Seguro (IUCN) |
| **Clasificación cientifica** |
| Reino: | Animalia |
| Filo: | Chordata |
| Clase: | Mammalia |
| Orden: | Rodentia |
| Familia: | Gliridae |
| Subfamilia: | Glirinae |
| Chenero: | *Glis* |
| Especie: |  *G. glis*  |
| **Descripción** |
|  Glis glis  Linné, 1758 |
| **Distribución cheografica** |
| Distribución d'a mincharra blanca. |

A **mincharra blanca** (nombre cientifico Glis glis (Linné, 1758)) ye una especie de radedor nocturno perteneixient a la familia Gliridae que se troba en a mayor parte d'Europa y partes d'Asia occidental.

A forma d'iste animal recuerda a los esquiruelos, manimenos a mincharra blanca ye muito mas chicota, tien grans uellos negros, orellas redondiadas y una coda menos preta. A cara no tien debuixos, sino largas mostaixas. As patas d'istos animals a tota hora son liucherament humidas y son feitas de tal traza que as mincharras pueden puyar arbols y parez sin dengún problema. Istos animals pueden vivir dica 9 anyos y pesar entre 70 y 160 g. A longaria capeza-cuerpo ye de 13 a 18 cm, mas a coda de 11 a 15 cm de largo.

## Nombre

Se conoixe como **mincharra blanca** en Labata u como simplament **mincharra** en Aragüés de lo Puerto y a val de Chistau. En Sarllé se diz **moregol gris** y en Grist **rata dormidera**. Atros nombres pa iste animal son **lirón** y **musarra**.

## Notas

## Referencias

## Vinclos externos

* Se veigan as imáchens de Commons sobre Glis glis.
# Aborto

Imachen de como se fa un aborto por aspiración a o vacío a las ueito semanas de edat chestacional (seis semanas dimpués d'a fertilización).
**1:** saco amniotico
**2:** embrión
**3:** revestimiento uterino
**4:** especulo
**5:** vacurette
**6:** conectato a una bomba de succión
L'**aborto** ye a interrupción espontania u provocada de l'embarazo. A lo largo d'a historia, l'aborto provocau ha estato siempre un tema controvertito por as suyas implicacions eticas y morals. Ha estato muito a sobén prohibito u limitato, encara que os abortos ilegals continan estando comuns, manimenos as prohibicions, y resultan una d'as prencipals causas de muerte en mullers chovenas, particularment en os países menos desenvolicatos.

## Tipos d'aborto

* **Aborto espontanio**: Se considera aborto espontanio a la perdua d'a chestación antis d'as 26 semanas, cuan o feto no ye encara en condicions de sobrevivir con guarencias difuera de l'utero materno. A mayoría d'os abortos espontanios, se producen mientres as primeras 12 semanas d'embarazo y en muitos casos no requieren garra tipo d'intervención medica ni cirurchica
* **Aborto inducito**: Ye o resultato de maniobras practicatas deliberadament sobre l'embrión u feto, con l'obchectivo d'interromper l'embarazo. L'aborto prevocato se ye ito despenalizando en muitos países, tanto d'o primer, segundo y tercer mundo, baixo diversas circumstancias.
* **Aborto legal**: Se considera aborto ilegal u clandestín cuan ye realizato en contra de beluna d'as leis d'o país a on que se practica.

## Notas

## Referencias

## Bibliografía

* Major, Brenda y atros. *Mental Health and Abortion* (pdf) (en anglès). American Psychological Association, 2008.

## Enlaces externos

* Se veigan as imáchens de Commons sobre **l'aborto**.
* (es) Lechislación relativa a l'aborto en Espanya en o BOE.
# Primates

|  **Primates**  |
| --- |
| Diferents primates |
| **Denominacions populars** |
| *primates* |
| **Clasificación cientifica** |
| Dominio: | Eukaryota |
| Reino: | Animalia |
| Filo: | Chordata |
| Clase: | Mammalia |
| Orden: | Primates |
| **Subórdens** |
| Subórdens de Primates:
* *Altanius* †
* Strepsirrhini
* Haplorrhini
 |

Os **primates** (nombre cientifico **Primates**) son un orden de mamiferos orichinalment arboricola y que en a suya evolución han desarrollato muito o neocórtex d'o cerebro. Ye l'orden a lo que pertenex a especie humana.

## Referencias
# Marmota marmota

|  |  |
| --- | --- |
|  | Iste articlo ye en proceso de cambio enta la ortografía oficial de Biquipedia (la *Ortografía de l'aragonés* de l'Academia Aragonesa d'a Luenga). Puez aduyar a completar este proceso revisando l'articlo, fendo-ie los cambios ortograficos necesarios y sacando dimpués ista plantilla. |

*A parola **marmota** reendreza ta iste articlo. Ta o chenero* Marmota *se veiga **Marmota (chenero)**.*

|  Marmota marmota  |
| --- |
| Una marmota en o Parque Nacional de Queyras (Francia) |
| **Denominacions populars** |
| *marmota*, *marma* |
| **Estau de conservación** |
|  Seguro (IUCN) |
| Rechistro fósil | Dende o Mindel  |
| **Clasificación cientifica** |
| Reino: | Animalia |
| Filo: | Chordata |
| Clase: | Mammalia |
| Orden: | Rodentia |
| Familia: | Sciuridae |
| Chenero: | *Marmota (chenero)* |
| Especie: |  *M. marmota*  |
| **Descripción** |
|  Marmota marmota  Linné, 1758 |
| **Distribución cheografica** |
| Distribución de *Marmota marmota* |

A **marmota** u **marma** (nombre cientifico Marmota marmota (Linné, 1758)) ye una especie de radedor d'a familia d'os esciuridos propia d'os Alpes y os Tatra y introduca en atras zonas montanyosas d'Europa Central y meridional.

## Zoonimia

En aragonés medieval son conoixidas con os zoonimos *marmutas* (lexico comercial d'o sieglo XV), *marmotas* u *marmoz* ("*Libro d'as Marabillas d'o Mundo*").

En aq(ue)lla montayn(n)a & en aq(ue)l jardin fincan muchas diu(er)sas bestias como babun(e)s simios **marmotas** & dotras diu(er)sas bestias / Et q(u)ando el c(on)uiento daq(ue)lla abbadia ha comido los almosn(er)os fazen leuar el Releu al gardin / & faze[(n)] sonar vna campana de plata q(ue) el tiene en su mano
Et de moc[']os q(u)i goardan aues aztores girefaux gauilanes falcones gentiles lan(er)es & sacres papagayes q(u)i fablan & auez cantantes / Et assi b(ie)n bestias saluages / et .x. [^M] o mas oriffantes & otras diu(er)ssas bestias Rabices ximios **Marmoz** & otras diu(er)sidades si ay .xv. cumans de moc[']os
## Curiosidaz

En o Pleistoceno no pareixe que fuese una especie propia d'as tascas alpinas; o rechistro fósil en os Pireneus, cordelera Cantabrica y Meseta Norte amuestra que viviba en semontanos u como muito zonas con altaria no guaire alta. Probablement yera una especie propia d'estepas como a *Marmota bobak*, con a que tien una distribución dischunta. D'esta traza con o cambio climatico dimpués d'a glaciación de Würm desapareixió l'habitat ubierto a on viviba esta especie y no trobó refuchio en as tascas d'o piso alpín d'os Pireneus como si que se desvinió en os Alpes (a on cuasi s'extinguió como amuestra un cuello de botella chenetico) y en os Tatra, a on que sobrevivioron adaptando-sen a las condicions d'as tascas alpinas.

En o sieglo XX fue reintroduca en a versant norte d'os Pireneus y s'ha extendillau muito, plegando dica o Prepireneu d'a versant sud.

## Referencias

## Bibliografía

* (es) Oscar Arribas: *Fauna y paisaje en los Pirineos en la Era Glaciar*. Lynx Ediciones. ISBN 978-84-87334-71-9

## Vinclos externos

* Se veigan as imáchens de Commons sobre Marmota marmota.
* Wikispecies tiene un articlo sobre Marmota marmota.
# Tundra

|  |  |
| --- | --- |
|  | Iste articlo ye en proceso de cambio enta la ortografía oficial de Biquipedia (la *Ortografía de l'aragonés* de l'Academia Aragonesa d'a Luenga). Puez aduyar a completar este proceso revisando l'articlo, fendo-ie los cambios ortograficos necesarios y sacando dimpués ista plantilla. |

Paisache de tundra
A **tundra** ye un ecosistema circumpolar, ye una planura ubierta, chelada y plana, arredol d'o polo norte, formada por mas de ueito millons de km². No i creix garra arbol, nomás molsa y liquens debiu a que o subsuelo ye chelau y a ixufrina polar priva que creixca. An que se desfa o chelo se i fa vasucals an que se forma o carbón clamau turba. S'ixemena per os territorios de Siberia, Alaska, Groenlandia, norte de Finlandia, Noruega y Canadá.

A parola tundra procede d'a parola "tūndâr" d'a luenga finlandesa que significa "planura sin arbols"

L'orache de a tundra se caracteriza per hibiernos cheladizos de tot y veranos curtos y frescos, con poca plevida de verano y muitos nevacils d'hibierno, alavez a temperatura gosa baixar dica os -28 graus centigraus, quedando tot tapau de nieu, chelo y cheleras. Nomás en os curtez veranos, que baixa a temperatura entre 1 y 10 graus, s'esterrenya bella mica y entre conchestas i sale bel plaponet de vechetación y bel vasucal an que se i fa turba, ya que como debaixo i hai un mallacán chelau, no se tresmina l'augua.

A fauna en a tundra ye un conchunto d'especies con caracteristicas propias que fan que tienga que acubillar-se y esfender-se bien de a chelor. Lo fan bien con pelletas densas, bien con acumulacions de grasura muit grans en proporción a o suyo tamanyo, bien per a forma de convivencia y d'acubillar-se en os suyos cubils fendo forigachos y foradiecos.

Os animals mas continos en a tundra son: o reno, o caribú, o buei almizclero, a llebre arctica, a craba de nieu, o lemming u rato de nieu, l'onso polar, o bubón de nieu y o lupo polar.

A flora escaseix mas que no a fauna, debiu a la baixa temperatura y a fuerte ixufrina, y tamién a contumancia de no trobar augua y poquetas sals minerals, ya que a materia organica tasament se pudreix y te puez trobar molsa, liquens, bel matiguer y bella flor de petalo molsudo.

## Referencias

## Vinclos externos

* Se veigan as imáchens de Commons sobre **Tundra**.
* (es) Ecorrechions de Tundra, WWF
* (es) barrameda.com.ar A tundra y a taiga
* (en) O bioma tundra
# Bison bison

|  Bison bison  |
| --- |
| *Bison bison* |
| **Denominacions populars** |
| *bisont americano* |
| **Estau de conservación** |
|  Cuasi menazau (IUCN) |
| **Clasificación cientifica** |
| Dominio: | Eukaryota |
| Reino: | Animalia |
| Filo: | Chordata |
| Clase: | Mammalia |
| Orden: | Artiodactyla |
| Familia: | Bovidae |
| Subfamilia: | Bovinae |
| Chenero: | *Bison* |
| Subspecie: |  *B. bison*  |
| **Descripción** |
| **Bison bison**  Linné, 1758 |
| **Distribución cheografica** |
| Distribución d'o bisont americano |

O **bisont americano** (nombre cientifico Bison bison (Linné, 1758)) ye a especie americana d'o chenero *Bison*, conoixita en anglés como *Buffalo*. Estió a base de l'alimentación d'os pueblos cazataires nativos d'as planuras de l'ueste de Nortamerica.

Bisont americano.
## Distribución

Orichinalment habitaba las planas d'o norte de Mexico, Estaus Unius y Canadá, dende o Gran Laco d'o Esclavo dica Mexico y dende l'este d'Oregón dica os monts Apalaches. Actualment se restrinche a parques nacionals y reservas, como por eixemplo o Parque Nacional Yellowstone.

## Referencias

## Vinclos externos

* Se veigan as imáchens de Commons sobre **Bison bison**.
* Wikispecies tiene un articlo sobre Bison bison.
# Antilocapra americana

|  Antilocapra americana  |
| --- |
| *Antilocapra americana* |
| **Denominacions populars** |
| *antilope americano* |
| **Estau de conservación** |
|  Seguro (IUCN) |
| **Clasificación cientifica** |
| Reino: | Animalia |
| Filo: | Chordata |
| Clase: | Mammalia |
| Orden: | Artiodactyla |
| Suborden: | Ruminantia |
| Familia: | Antilocapridae |
| Chenero: | *Antilocapra* |
| Especie: |  *A. americana*  |
| **Distribución cheografica** |
| Distribución d'*Antilocapra americana* |

L'**antilope americano** (nombre cientifico Antilocapra americana) ye una especie de mamifero d'o chenero *Antilocapra* y d'a familia Antilocapridae.

## Referencias
# Chinchilla chinchilla

|  Chinchilla chinchilla  |
| --- |
| *Chinchilla chinchilla* |
| **Denominacions populars** |
| *chinchilla* |
| **Estau de conservación** |
|  En periglo (IUCN) |
| **Clasificación cientifica** |
| Reino: | Animalia |
| Filo: | Chordata |
| Clase: | Mammalia |
| Orden: | Rodentia |
| Familia: | Chinchillidae |
| Chenero: | *Chinchilla (animal)* |
| Especie: |  *Ch. chinchilla*  |
| **Descripción** |
| **Chinchilla chinchilla**  (Lichtenstein, 1829 |
| **Distribución cheografica** |
| Distribución de *Chinchilla chinchilla* |

A **chinchilla** (nombre cientifico Chinchilla chinchilla) ye una especie de mamifero d'o chenero *Chinchilla (animal)* y d'a familia Chinchillidae.

## Referencias